CELEX: 32017R0762
Language: mt
Date: 2017-04-25 00:00:00
Title: Regolament tal-Kunsill (UE) 2017/762 tal-25 ta' April 2017 li jemenda r-Regolament (UE) Nru 479/2013 dwar eżenzjoni mill-obbligu li jiġu sottomessi dikjarazzjonijiet sommarja tad-dħul u l-ħruġ għal merkanzija tal-Unjoni li taqsam il-Kuridur Neum

3.5.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 114/1
               
            REGOLAMENT TAL-KUNSILL (UE) 2017/762
      tal-25 ta' April 2017
      li jemenda r-Regolament (UE) Nru 479/2013 dwar eżenzjoni mill-obbligu li jiġu sottomessi dikjarazzjonijiet sommarja tad-dħul u l-ħruġ għal merkanzija tal-Unjoni li taqsam il-Kuridur Neum
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra l-Att ta' Adeżjoni tal-Kroazja, u b'mod partikolari l-Artikolu 43 tiegħu,
      Wara li kkunsidra l-proposta mill-Kummissjoni Ewropea,
      Billi:
      
                  (1)
               
               
                  Il-punt (a) tal-Artikolu 4 tar-Regolament tal-Kunsill (UE) Nru 479/2013 (1) jipprevedi għal eżenzjoni mill-obbligu li jiġu sottomessi dikjarazzjonijiet sommarja tad-dħul u l-ħruġ għal merkanzija tal-Unjoni li taqsam il-Kuritur Neum, meta l-kunsinni ta' merkanzija tal-Unjoni jkollhom valur totali li ma jaqbiżx l-EUR 10 000 u meta l-merkanzija tal-Unjoni tiġi akkumpanjata minn fatturi jew dokumenti tat-trasport li jissodisfaw il-kondizzjonijiet fil-punt (b) ta' dak l-Artikolu (“l-eżenzjoni”).
               
            
                  (2)
               
               
                  Il-limitu ta' EUR 10 000 ġie stabbilit bir-referenza għal-limitu ta' valur ekwivalenti li ġie stipulat fl-Artikolu 317(4) tar-Regolament tal-Kummissjoni (KEE) Nru 2454/93 (2).
               
            
                  (3)
               
               
                  Wara d-dħul fis-seħħ tal-Kodiċi Doganali tal-Unjoni fir-Regolament (UE) Nru 952/2013 tal-Parlament Ewropew u tal-Kunsill (3),l-Artikolu 317(4) tar-Regolament (KEE) Nru 2454/93 ġie sostitwit bl-Artikolu 126(1) tar- Regolament Delegat tal-Kummissjoni (UE) 2015/2446 (4), li jipprevedi limitu ta' EUR 15 000 Sabiex tiġi żgurata l-applikazzjoni uniformi tal-leġislazzjoni doganali tal-Unjoni, huwa xieraq li l-kamp ta' applikazzjoni tal-eżenzjoni jiġi allinjat għal dak il-limitu.
               
            
                  (4)
               
               
                  Għal raġunijiet ta' ċertezza legali u ta' ċarezza legali, jenħtieġ li ċerti referenzi fir-Regolament (UE) Nru 479/2013 jiġu aġġornati.
               
            
                  (5)
               
               
                  Huwa għalhekk xieraq li r-Regolament (UE) Nru 479/2013 jiġi emendat skont dan,
               
            ADOTTA DAN IR-REGOLAMENT:
      Artikolu 1
      Ir-Regolament (UE) Nru 479/2013 huwa emendat kif ġej:
      
                  (1)
               
               
                  Fl-Artikolu 2, il-punt (1) huwa sostitwit b'dan li ġej:
                  
                              “(1)
                           
                           
                              “merkanzija tal-Unjoni” tfisser merkanzija tal-Unjoni kif definita fil-punt (23) tal-Artikolu 5 tar-Regolament (UE) Nru 952/2013 tal-Parlament Ewropew u tal-Kunsill (*1);
                           
                        
                     (*1)  Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).”;"
						
               
            
                  (2)
               
               
                  L-Artikolu 4 huwa emendat kif ġej:
                  
                              (a)
                           
                           
                              fil-punt (a), il-figura ta' “EUR 10 000” hija sostitwita bil-figura “EUR 15 000”;
                           
                        
                              (b)
                           
                           
                              il-punt (b)(i) huwa sostitwit b'dan li ġej:
                              
                                          “(i)
                                       
                                       
                                          jinkludu għall-inqas id-dettalji msemmija fl-ewwel subparagrafu tal-Artikolu 126(2) tar-Regolament Delegat tal-Kummissjoni (UE) 2015/2446 (*2);
                                       
                                    
                                 (*2)  Regolament Delegat tal-Kummissjoni (UE) 2015/2446 tat-28 ta' Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni.(ĠU L 343. 29.12.2015, p. 1).”."
						
                           
                        
            Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fil-Lussemburgu, il-25 ta' April 2017.
         
            
               Għall-Kunsill
            
            
               Il-President
            
            I. BORG
         
      
      
         (1)  Ir-Regolament tal-Kunsill (UE) Nru 479/2013 tat- 13 ta' Mejju 2013 dwar eżenzjoni mill-obbligu li jiġu sottomessi dikjarazzjonijiet sommarja tad-dħul u l-ħruġ għal merkanzija tal-Unjoni li taqsam il-Kuridur Neum (ĠU L 139, 25.5.2013, p. 1).
      
         (2)  Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU L 253, 11.10.1993, p. 1).
      
         (3)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
      
         (4)  Ir-Regolament Delegat tal-Kummissjoni (UE) 2015/2446 tat-28 ta' Lulju 2015 li jissupplimenta r-Regolament (UE) Nru 952/2013 tal-Parlament Ewropew u tal-Kunsill fir-rigward ta' regoli dettaljati li jikkonċernaw uħud mid-dispożizzjonijiet tal-Kodiċi Doganali tal-Unjoni (ĠU L 343, 29.12.2015, p. 1).